Haukar í Kaplakrika?
Forráðamenn knattspyrnudeildar Hauka áttu fund með KSÍ í gær en sú staðreynd blasir við að ef Haukarnir ætla að leika heimaleiki sína í Pepsi-deild karla í knattspyrnu á Ásvöllum á næsta tímabili þarf að fara út í framkvæmdir við gervigrasvöllinn, sem var heimavöllur Haukaliðsins í sumar. Annar möguleiki sem Haukarnir líta til er að spila heimaleiki sína í Kaplakrika, heimavelli FH-inga.
"Við funduðum með KSÍ og það liggja fyrir drög að áætlun um framkvæmdir á Haukasvæðinu sem stefnt er á að hefja á næstu vikum. Með þeim framkvæmdum uppfyllum við leyfiskerfi KSÍ. Hvort við endum á að spila þar er svo annað mál," sagði Jón Björn Skúlason, formaður knattspyrnudeildar Hauka, við Morgunblaðið í gær.
Þær framkvæmdir sem Jón Björn talar um er að við völlinn þarf að koma upp aðstöðu þar sem 500 manns geta setið í sætum. ,,Það verður byrjað á 500 sætum en það liggja líka drög fyrir því að fjölga þeim upp í 1.000," sagði Jón Björn.
Forráðamenn knattspyrnudeildar Hauka áttu fund með KSÍ í gær
Ef Haukarnir ætla að leika heimaleiki sína í Pepsi-deild karla í knattspyrnu á Ásvöllum á næsta tímabili þarf að fara út í framkvæmdir við gervigrasvöllinn, sem var heimavöllur Haukaliðsins í sumar.
Annar möguleiki sem Haukarnir líta til er að spila heimaleiki sína í Kaplakrika, heimavelli FH-inga.
Við völlinn þarf að koma upp aðstöðu þar sem 500 manns geta setið í sætum.